KISS โกยกำไรปี 65 แตะ 123 ล้าน แจกปันผล 0.08 บ. ขึ้น XD 3 พ.ค.นี้
KISS เปิดกำไรปี 65 แตะ 123 ล้านบาท จากปีก่อนมีกำไร 118.57 ล้านบาท รับรายได้ขายพุ่งและการรับรู้กำไรจากการซื้อสัดส่วนการลงทุนเพิ่ม เตรียมแจกปันผล 0.08 บ. ขึ้น XD วันที่ 3 พ.ค.66 และกำหนดจ่ายปันผลวันที่ 24 พ.ค.66
KISS เปิดกำไรปี 65 แตะ 123 ล้านบาท จากปีก่อนมีกำไร 118.57 ล้านบาท รับรายได้ขายพุ่งและการรับรู้กำไรจากการซื้อสัดส่วนการลงทุนเพิ่ม เตรียมแจกปันผล 0.08 บ. ขึ้น XD วันที่ 3 พ.ค.66 และกำหนดจ่ายปันผลวันที่ 24 พ.ค.66
21 ก.พ. 2566

บริษัท โรจูคิส อินเตอร์เนชั่นแนล จำกัด (มหาชน) รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับ KISS ในปี 2565 บริษัทมีกำไรสุทธิอยู่ที่ 123.71 ล้านบาท เพิ่มขึ้น 4.33% เมื่อเทียบกับงวดเดียวกันของปีก่อนมีกำไรสุทธิอยู่ที่ 118.57 ล้านบาท เป็นผลมาจากมีรายได้จากการขายและบริการอยู่ที่ 932.3 ล้านบาท เพิ่มขึ้น 20.7% จากปีก่อนหน้า
เกิดจากผลการดำเนินงานทั้งในส่วนของยอดขายและกำไรขั้นต้น และการรับรู้กำไรจากการซื้อสัดส่วนการลงทุนเพิ่มในบริษัท โอทูคิส จำกัด จำนวน 9.1 ล้านบาท ขณะที่อัตรากำไรสุทธิปี 2565 อยู่ที่ 15.9% เพิ่มขึ้นจาก 15.4% ในปีก่อนหน้าตามรายได้จากการขายที่ปรับตัวเพิ่มขึ้น ประกอบกับการควบคุมต้นทุนและบริหารจัดการค่าใช้จ่ายได้มีประสิทธิภาพมากขึ้น
นอกจากนั้นที่ประชุมคณะกรรมการบริษัทฯ เมื่อวันที่ 21 ก.พ.2566 มีมติอนุมัติจ่ายปันผลจากงวดดำเนินงานวันที่ 1 ก.ค.2565 ถึงวันที่ 31 ธ.ค.2565 เป็นเงินสดในอัตรา 0.08 บาท/หุ้น กำหนดขึ้นเครื่องหมาย XD วันที่ 3 พ.ค.2566 และกำหนดจ่ายเงินปันผลให้ผู้ถือหุ้น 24 พ.ค.66